סיקורסקי–בואינג SB-1 Defiant

סיקורסקי-בואינג SB-1 דפאיינט (באנגלית: Sikorsky–Boeing SB-1 Defiant; לעיתים מיוצג כ-SB>1) הוא מסוק סער קואקסיאלי משולב מייצור משותף בין חברות סיקורסקי ובואינג ומהווה את הצעתם לתוכנית "עילוי אנכי עתידי" (Future Vertical Lift או בראשי תיבות FVL) של צבא ארצות הברית. המסוק ביצע את טיסת הבכורה שלו ב-21 במרץ 2019.

תצורת המסוק המשלבת רוטור קואקסיאלי ומדחף בזנב המסוק מבטיחים ביצועי שיוט של 250 קשר (460 קמ"ש), כ-100 קשר מהר יותר ממסוקים סטנדרטיים. המסוק כולל מנועי טורבו ציר מסדרת T-55 מייצור חברת האניוול אבל מתוכנן לשאת את מנועי ה-FATE שיקנו לו טווח של 229 מיל ימי (264 מיל, 460 קילומטר) - כ-60 אחוז יותר ממסוקים קיימים וביצועי ריחוף טובים בכ-50 אחוז בגובה וטמפרטורה גבוהים.

הטיסה הראשונה התקיימה ב-21 במרץ 2019 באתר סיקורסקי וסט פאלם ביץ' בפלורידה. בקיץ 2019, הטיסות הושעו כדי לטפל בבעיית מיסבים עם הרוטור הראשי. בדיקות הטיסה התחדשו ב-24 בספטמבר 2019. המטוס הגיע למהירות של 211 קשר במהלך טיסה מישורית באוקטובר 2020. עד דצמבר 2020, המסוק רשם 26 שעות טיסה ב-31 טיסות במהלך 21 החודשים מאז הטיסה הראשונה.

המסוק כולל מבנה גוף מחומרים מרוכבים, מערכת בקרת טיסה מסוג טוס-על-חוט, מייצבי גובה וכיוון נעים ומערכת רוטור ראשי קואקסיאלי מתקדמת.

ב-5 בדצמבר 2022, צבא ארצות הברית בחר במתחרה בל V-280 וולור כמנצח בתוכנית "עילוי אנכי עתידי".

 גלריית תמונות 

 ראו גם 
מסוקים בעלי עיצוב דומה
 סיקורסקי X-2
 סיקורסקי S-97

 קישורים חיצוניים 





 הערות שוליים 

קטגוריה:מסוקי תובלה
קטגוריה:בואינג: כלי טיס צבאיים
SB-1 Defiant
קטגוריה:מסוקים מתוצרת ארצות הברית
קטגוריה:ארצות הברית: כלי טיס צבאיים